Hypolestidae

Heteragrioninae
 Hypolestinae
 Philogeniinae

Hypolestidae er en gruppe av øyenstikkere som hører til gruppen vannymfer (Zygoptera). 

 Utseende 
Middelsstore, metallisk fargede vannymfer med klare vinger. Familien kjennes på visse særtrekk ved vingenes årer. Det er to tverr-årer i antenodal-området, de postnodale tverr-årene  er mer eller mindre ensrettet med tverr-årene lenger bak i vingen. Diskoidalcellen er rektangulær. Larvene har et stort (bredere enn thorax), nærmest kvadratisk hode, fasettøynene er rundede og stikker lite ut fra hodets ytterkant. Beina er ganske lange og kraftige, bakkroppen kjegleformet, bakerst med tre, forholdsvis korte, sekk-aktige gjelleblader som er tilspisset ytterst. Vingeknoppene er temmelig lange og når nesten til ytterkanten av femte bakkroppsledd.

 Levevis 
Familien har larver i rennende vann, der de jakter på ulike små leddyr. Slekten Lestoidea kan være et godt eksempel, disse larvene lever i steinete bekker i tropisk regnskog i Queensland.

 Systematisk inndeling 
Inntil nylig ble noen av disse slektene regnet til familien Amphipterygidae, eventuelt til Diphlebiidae som i så fall bør skifte navn til Lestoideidae, fordi dette navnet er eldre.

 ordenen øyenstikkere, (Odonata)  
 delgruppe vannymfer (Zygoptera)  
 overfamilie   metallvannymfer, (Lestoidea)
 familien Hypolestidae Tillyard & Fraser, 1938
 underfamilien Heteroagrioninae 
 slekten Heteroagrion Selys, 1862 – 41 arter
 underfamilien Philogeniinae
 slekten Philogenia Selys, 1862 – 34 arter
 underfamilien Hypolestinae
 gruppen Philosini Kennedy, 1925
 slekten Philosina Ris, 1917
 Philosina alba Wilson, 1999
 Philosina buchi Ris, 1917
 Lestomima flavostigma May, 1933
 slekten Rhipidolestes Ris, 1912 – 17 arter
 gruppen Hypolestini Tillyard & Fraser, 1938
 slekten Hypolestes Gundlach, 1888
 Hypolestes clara (Calvert, 1891)
 Hypolestes trinitatis (Gundlach, 1888)
 gruppen Lestoideini Munz, 1919 (= Lestoideidae)
 slekten Lestoidea Tillyard, 1913 – bare i regnskog i Queensland
 Lestoidea barbarae Watson, 1967
 Lestoidea brevicauda Theischinger, 1996
 Lestoidea conjuncta Tillyard, 1913
 Lestoidea lewisiana Theischinger, 1996

 Kilder 
 Australian Faunal Directory – Hypolestidae
 Identification and Ecology of Australian Freshwater Invertebrates - Hypolestidae
 Eksterne lenker 

  www.nhm.uio.no/norodo/  – Et norskspråklig nettsted om norske øyenstikkere.
 Med foto av Diphlebia coerulescens fra Australia

Kategori:Øyenstikkere
Kategori:Øyenstikkere formelt beskrevet i 1938